Аднак, аказваецца, і ў нас некаму ёсць да гэтага справа. Вось беларускі (хоць назваць яго так можна ўмоўна, бо прызначаны ён маскоўскім патрыярхам Кірылам) праваслаўны архіпастыр параіў айчынным вернікам не хадіць на “Мацільду”, хоць пракат гэтага твору Учыцеля атрымаў дазвол на афіцыйным узроўні ў нашай краіне. “Я адмыслова праглядзеў некалькі відэаролікаў, якія сёння даступныя ў інтэрнэце, і ў мяне склалася вельмі непрыемнае ўражанне пра фільм”, — сказаў мітрапаліт Павел у інтэрв’ю афіцыйнаму парталу Беларускай праваслаўнай царквы.